নিজের সম্পর্কে বলতে গিয়ে বলেছেন, মহান আল্লfহ মানুষকে সৃষ্টির সেরা জীব ‘আশরাফুল মাখলুকাত’ হিসেবে সৃষ্টি করেছেন। সৃষ্টির লক্ষ্য মহান আল্লfহর এবাদত করা এবং তাঁর সৃষ্ট জীবের সেবা করা। শিক্ষার প্রথম পাঠ- ‘ইক্রা’ মানে পড়। এটাই ছিল আমাদের নবী, মানবতার নবি হযরত মুহম্মদ (সঃ) এর কাছে আল্লাহর প্রেরিত প্রথম বাণী। আমরা সেই আল্লøাহর বান্দা এবং রাসুল (সঃ) এর উম্মত। আমাদের অনেকের জর সময় বা অব্যবহিত পরে আরবি বা ইসলামি শিক্ষা দিয়ে জীবনের প্রথম শিক্ষার পাঠ শুরু হয়। আমারও তাই হয়েছে। তবে আমার পরিবার, আমার মা-বাবা আমার শিক্ষা গুরু। মা-বাবার শিষ্টাচার, তাঁদের মননশীলতা, তাঁদের মূল্যবোধ, তাঁদের সংস্কৃতিতে আমি একটু একটু করে বড় হয়েছি। বাবা-মায়ের স্নেহ, মমতা, যত, তাঁদের নির্দেশনা আমাকে মানুষ হিসেবে গড়ে তুলতে সাহায্য করেছে। বাবা-মা আমার আদর্শ, আমার শ্রদ্ধা ও ভালবাসার অঙ্গীকার। তাঁদের শিক্ষাকে উপজীব্য করে একজন ভালো মানুষ হিসেবে, পরোপকারী ব্যক্তি হিসেবে নিজেকে এগিয়ে নিয়েছি। ফ্রাঙ্কলিন বলেছেন, “তোমার সন্তানকে প্রথমে বড়দের মান্য করতে এবং পরে মিষ্ট আচরণ করতে শেখাও।” আমার বাবা-মাও আমাকে তাই শিখিয়েছেন। আমি সে আলোকেই নিজেকে গড়ে তুলেছি এবং এখনও সেভাবে নিজেকে এগিয়ে নিয়ে যাচ্ছি।